**ՆԱԽԱԳԻԾ**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ**

**OՐԵՆՔ**

**«ՍԵՎԱՆԱ ԼՃԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ»**

**Հոդված 1.** «Սևանա լճի մասին» 2001 թվականի հունիսի 14-ին ՀՕ-190 օրենքի (այսուհետ՝ Օրենք) 12-րդ հոդվածում՝

1. 4-րդ մասում «սահմանում է կառավարությունը» բառերը փոխարինել «հաստատում է Սևանա լճի էկոհամակարգի վերականգնման, պահպանման, վերարտադրման, բնականոն զարգացման և օգտագործման ոլորտներում շրջակա միջավայրի պահպանության բնագավառում լիազորված պետական կառավարման մարմինը (այսուհետ` լիազորված մարմին)» բառերով։

**Հոդված 2.** Օրենքի 13-րդ հոդվածում՝

1. 3-րդ մասը շարադրել հետևյալ խմբագրությամբ․

«3. Տարեկան ծրագիրը ներառում է՝

ա) միջոցառման անվանումը.

բ) կատարվելիք աշխատանքների և միջոցառումների համառոտ նկարագիրը.

գ) միջոցառումների կատարման պատասխանատուն, համակատարողը.

դ) միջոցառումների կատարման ժամկետը, ֆինանսավորման աղբյուրը.

ե) շարունակական միջոցառումների ընթացիկ և սպասվելիք կատարողականի վերլուծությունը։».

1. ուժը կորցրած ճանաչել 4-րդ և 41-րդ մասերը։

**Հոդված 3.** Օրենքի 14-րդ հոդվածում՝

1. 2-րդ մասը շարադրել հետևյալ խմբագրությամբ․

«2․Տարեկան ծրագրի կատարման մասին լիազորված մարմինը Կառավարություն է ներկայացնում ամենամյա հաշվետվություն։»,

1. «3-րդ» և «4-րդ» մասերն ուժը կորցրած ճանաչել:

**Հոդված 4.** Օրենքի 16-րդ հոդվածում՝

1. 1-ին մասում «Սևանա լճի էկոհամակարգի վերականգնման, պահպանման, վերարտադրման, բնականոն զարգացման և օգտագործման ոլորտներում շրջակա միջավայրի պահպանության բնագավառում լիազորված պետական կառավարման մարմինը (այսուհետ` լիազորված մարմին)`» բառերը փոխարինել «Լիազորված մարմինը՝» բառերով,»,
2. ուժը կորցրած ճանաչել 1-ին մասի «բ» կետը,
3. 1-ին մասը լրացնել «թ1» և «թ2» կետերով՝ հետևյալ բովանդակությամբ․

«թ1) սահմանում է Սևանա լճի և դրա ջրհավաք ավազանի կենսառեսուրսների (այդ թվում` ձկան և խեցգետնի) արդյունագործական որսի տարեկան առավելագույն չափաքանակները և ժամկետները, ինչպես նաև դրա որակի բնութագրերը.»,

«թ2) տրամադրում է եզրակացություն Սևանա լճից տարեկան ջրթողումների և ջրառների պլան-ժամանակացույցի, ինչպես նաև դրանցում կատարված փոփոխությունների վերաբերյալ՝ մինչ դրանց հաստատումը։»։

**Հոդված 5.** Օրենքը լրացնել 28.1-րդ հոդվածով և շարադրել հետևյալ խմբագրությամբ.

**«Հոդված 28.1 Սեվանա լճի էկոհամակարգի վերականգնման, պահպանման, վերարտադրման, բնականոն զարգացման և օգտագործման ոլորտներում բնապահպանական օրենսդրության պահանջների կատարման վերահսկողությունը**

Սեվանա լճի էկոհամակարգի վերականգնման, պահպանման, վերարտադրման, բնականոն զարգացման և օգտագործման ոլորտներում բնապահպանական օրենսդրության պահանջների կատարման վերահսկողությունն օրենքով սահմանված կարգով իրականացնում է բնապահպանության ոլորտում վերահսկողություն իրականացնող տեսչական մարմինը:»

**Հոդված 6.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից։